पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की ओर से वीकेंड लॉकडाउन के तहत किए गए बंद के दौरान जिले में अधिकतर कारोबार बंद रहे। हालांकि जिला प्रशासन की ओर से दवाई, सब्जी, फल, दूध आदि की दुकानों को इस लॉकडाउन से छूट दी गई थी, लेकिन इसके बावजूद बहुत कम लोग इन दुकानों पर भी नजर आए। सब्जी मंडी में भी सुबह के वक्त लोग खरीददारी करते नजर आए, उसके बाद वहां पर भी इक्का दुक्का ग्राहक ही दिखे, जबकि रविवार को सब्जी मंडी बंद ही रहती है। शहर व मुख्यमार्ग की सड़कों पर भी इक्का-दुक्का वाहन ही नजर आ रहे थे। प्राइवेट बसें बिल्कुल नहीं चलीं, जबकि रोडवेज की भी कुछ बसें ही चलती दिखीं। बस स्टैंड पर भी सन्नाटा पसरा रहा। बंगा, बलाचौर, राहों, मुकंदपुर, औड़, उडापड़, पोजेवाल आदि कस्बों में भी अधिकतर दुकानें बंद रहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn